|  |  |
| --- | --- |
| **Naslov novosti** | **Poziv studentima na kratku ljetnu školu iz sigurnosti na FOI-ju** |
| **Sažetak** | Na FOI-ju će se od 23. do 25. rujna 2024. održati kratki intenzivni program o asimetričnoj kriptografiji i njenim primjenama kao dio FOI Summer School koji u suradnji organiziraju Fakultet organizacije i informatike i partnerski fakultet iz Francuske – ESIEA. Pozivamo zainteresirane studente FOI-ja da se prijave za sudjelovanje u programu. |
| **Tekst** | Na FOI-ju će se ponedjeljka, 23. do srijede, 25. rujna 2024. održati kratki intenzivni program o asimetričnoj kriptografiji i njenim primjenama pod nazivom ***An introduction to Asymmetric Cryptography & Its Applications.*** Predavać će biti **prof. dr. sc. Robert Erra** s ESIEA-e, a program će se izvoditi na engleskom jeziku.  Studenti će za uspješno sudjelovanje dobiti certifikat o sudjelovanju te 1 ECTS bod.  Prijavni obrazac nalazi se [ovdje](https://forms.gle/giKw4mf152oYLn5WA), a detaljnije o programu pročitajte u nastavku. Rok za prijavu je **5. rujna 2024.**  **Cilj programa:** Ovaj program ima za cilj pružiti studentima temeljno razumijevanje asimetrične kriptografije, koja je temelj moderne kibernetičke sigurnosti. Do kraja programa, studenti će biti sposobni razumjeti, analizirati i primijeniti ključne koncepte i tehnike asimetrične kriptografije. Steći će praktične vještine u implementaciji nekih kriptografskih algoritama (RSA) i protokola koji su neophodni za osiguravanje digitalnih komunikacija i informacijskih sustava.  **Trajanje:** 15 sati nastave + priprema i evaluacija  **Kada?** 23. do 25. rujna (ponedjeljak do srijede)  **Gdje:** FOI 1, dvorana 10  **Predavač:** Prof. dr. sc. Robert ERRA, ESIEA, voditelj prijediplomskog studija kibernetičke sigurnosti  **Preduvjeti:** Osnove matematike i algoritama, osnove Pythona (ako je moguće)  Detaljnije o programu i ishodima učenja potražite ovdje ili se obratite Uredu za međunarodnu suradnju FOI-ja (FOI 1, 1. kat, kabinet 41, [international@foi.unizg.hr](mailto:international@foi.unizg.hr)). |
| **Kategorije** | Naslovnica  Studenti  Događaji  FOI natječaj  Volontiranje  Knjižnica  Projekti  Alumni  Arhiva  Natječaj za studente  Upisi  Studiji  PDS IPS  PDS EP  PITUP  DS INF  DS EP  Doktorski studij  Specijalistički studij  Cjeloživotno učenje  Suradnja Fakulteta  Mobilnost djelatnika  Mobilnost studenata  Studentske udruge  Studentski zbor  AIESEC  Javna nabava  Sport  Studenti s invaliditetom  Stipendije  Znanstveni i stručni rad  UNIZG i MZOS |
| **Slika** |  |